Tenavat-elokuva

Tenavat-elokuva (The Peanuts Movie) on vuonna 2015 valmistunut yhdysvaltalainen animaatioelokuva, joka perustuu Charles M. Schulzin Tenavat-sarjakuvaan. Aiemmista Tenavat-animaatioista poiketen se on tehty tietokoneanimaationa 3D-muodossa. Elokuvan ovat tuottaneet Blue Sky Studios ja 20th Century Fox, ja sen on ohjannut Steve Martino. Tenavat-elokuva on viides Tenavista tehty pitkä elokuva, mutta ensimmäinen, joka on tehty Charles M. Schulzin kuoleman jälkeen. Elokuvan toisena tuottajana toimi Charles M. Schulzin poika Craig Schulz ja toisena käsikirjoittajana tämän poika Bryan Schulz.THE PEANUTS MOVIE Cast Announced  Businesswire 27.11.2014. Viitattu 31.10.2015.

Elokuvan päähenkilöinä ovat Jaska Jokunen ja hänen koiransa Ressu. Juoni sisältää viittauksia sekä itse sarjakuvaan että Bill Meléndezin ohjaamiin vanhoihin Tenavat-piirrettyihin.Carolyn Giardina: 'Peanuts Movie': Blue Sky and Fox Reveal 20 Minutes of Work in Progress  Hollywoodreporter 23.7.2015. Viitattu 31.10.2015.

Elokuvan ensi-illan ilmoitettiin sijoittuvan syksyyn 2015, koska silloin Tenavat täytti sarjakuvana 65 vuotta ja sen vanhin animaatiosovitus, Jaska Jokusen joulu, täytti 50 vuotta. Elokuvahanke sai alkunsa käsikirjoitusideasta, jota Craig Schulz kehitteli vuodesta 2006 alkaen. Ohjaajaksi valittiin Steve Martino, jonka uskottiin kykenevän säilyttämään alkuperäisen sarjakuvan hengen.Michael Cavna: You’re a Good Plan, Charlie Brown: A peek into the meticulous vision behind 2015′s ‘Peanuts’ feature film  Washington Post 7.4.2014. Viitattu 31.10.2015. Elokuvan tekemisessä on sanottu olleen mukana neljä sukupolvea Schulzin perheestä, sillä eräs hänen lapsenlapsenlapsistaan toimii yhden sivuhahmon ääninäyttelijänä.The Peanuts Movie Stays True to the Legacy of Charles M. Schulz, Hear What the Filmmakers Have to Say (Interview)  Tinseltown Mom -blogi 2.8.2015. Viitattu 31.10.2015. Tenavat-elokuva on ensimmäinen Tenavista tehty animaatio, jonka nimessä on käytetty sanaa Peanuts, sillä Charles M. Schulzin elinaikana sen käyttöä vältettiin hänen toiveestaan.Jussi Huhtala: Hyvä tavaton, Jaska Jokunen, Episodi 12/2015, s. 22.

Elokuvan musiikin on säveltänyt Christophe Beck, minkä lisäksi siinä kuullaan myös vanhoista Tenavat-piirretyistä tuttua Vince Guaraldin jazz-musiikkia uusina sovituksina.‘The Peanuts Movie’ Soundtrack Details  Film Music Reporter 14.10.2015. Viitattu 31.10.2015. Pop-laulaja Meghan Trainorilta tilattiin elokuvaan ”Better When I’m Dancin’” -niminen laulu, joka julkaistiin myös singlenä.Ryan Love: Meghan Trainor celebrates confidence in new single for Charlie Brown and Snoopy's The Peanuts Movie  Digital Spy 28.7.2015. Viitattu 31.10.2015.

Tenavat-elokuva sai Suomessa ensi-iltansa joulupäivänä 2015 kaikkiaan 245 elokuvasalissa. Elokuvauutiset-sivuston mukaan ensi-iltasalimäärä lienee ollut silloinen Suomen ennätys.Star Wars jatkoi menestystään, Point Break päihitti Ron Howardin Elokuvauutiset.fi 30.12.2015. Viitattu 3.1.2016.

Elokuva oli ehdolla Golden Globe -palkinnon saajaksi parhaan animaatioelokuvan sarjassa. Se oli Blue Sky -studion ensimmäinen elokuva, joka sai Golden Globe -ehdokkuuden.Amid Amidi: Blue Sky Earns First-Ever Golden Globe Nomination for ‘The Peanuts Movie’  Cartoon Brew 10.12.2015. Viitattu 3.1.2016.

Ääninäyttelijät
RooliEnglanninkielinen ääninäyttelijäSuomenkielinen ääninäyttelijä Jaska Jokunen  Noah Schnapp  Onni Sannholm Ressu ja Kaustinen  Bill Meléndez  Tellu  Hadley Belle Miller  Ofelia Hanttu Eppu  Alexander Garfin  Otso Oras Salli  Mariel Sheets  Iia Lehto Piparminttu-Pipsa  Venus Schultheis  Ranja Omaheimo Maisa  Rebecca Bloom  Hanna Koskinen Pieni punatukkainen tyttö  Francesca Capaldi  Sanni Lemmetyinen Amadeus  Noah Johnston  Waltteri Helisalo Sami  Mar Mar (Marelik Walker)  Samuel Motsakov Rapa-Ripa  A. J. Tecce  Sampo Kovalainen Lippe  Madisyn Shipman  Aava Kankkunen Kielo  Anastasia Bredikhina  Taika Rajapuro Kutri  Francesca Capaldi  Ella Vesala Pave  William Alexander Wunsch  Teo Milonoff pikkupoika  Micah Revelli  ? Fifi  Kristin Chenoweth

Elokuvassa Ressun ja Kaustisen ääninä kuullaan yksinomaan vanhoja arkistoäänityksiä, joissa vuonna 2008 kuollut ohjaaja Bill Meléndez esittää kyseisiä hahmoja.Bryan Alexander: 'Peanuts' true loves: Red-Haired Girl and Fifi step out  USA Today 17.3.2014. Viitattu 31.10.2015. Ressun tyttöystävän Fifin äänestä vastaa laulaja ja näyttelijä Kristin Chenoweth, joka teki aikanaan läpimurtonsa Tenaviin perustuvassa musikaalissa You’re a Good Man, Charlie Brown.Bryan Alexander: Exclusive: Chenoweth voices Snoopy's love Fifi  USA Today 28.10.2015. Viitattu 31.10.2015. Kaikkia muita hahmoja esittävät lapsinäyttelijät. Aikuisten puheen tilalla kuullaan samanlaista vetopasuunalla tuotettua instrumentaalista ääntä kuin vanhoissa Tenavat-piirretyissä. Äänet esittää muusikko Trombone Shorty eli Troy Andrews.Lance Ulanoff: The story of Wah Wah and other 'Peanuts' specials secrets  Mashable.com 26.10.2015. Viitattu 31.10.2015. Ääninäyttelijöistä Francesca Capaldi tekee kaksoisroolin pienenä punatukkaisena tyttönä ja Kutrina.

Suomenkielisen version on ohjannut Susa Saukko.Äänityöt  Susa Saukon kotisivu. Viitattu 18.11.2016.

Lähteet

Luokka:Tenavat-animaatiot
Luokka:Yhdysvaltalaiset animaatioelokuvat
Luokka:Vuoden 2015 yhdysvaltalaiset elokuvat‎
Luokka:Sarjakuviin pohjautuvat elokuvat
Luokka:20th Century Foxin elokuvat
Luokka:3D-elokuvat